זומו - המוזיאון שבדרך

זומו - המוזיאון שבדרך הוא מוזיאון נייד, המוגדר "מבוסס קהילות". מטרתו היא להציג יצירות אמנות בישובי פריפריה במדינת ישראל, ולתת במה לאמנים מהפריפריה, נוסף על אמנים הידועים המוצגים בו.

המוזיאון מציג תערוכות אמנות עכשווית מתחלפות בערים ובישובים שבהם הוא מתארח.

את המוזיאון מפעילה עמותה פרטית ללא כוונת רווח בשם "זומו", המורכב מצירוף המילים "זוז" ו"מוזיאון".<ref name=":0"></ref> הכניסה לתערוכות חופשית.

==אודות המוזיאון==
המוזיאון נוסד בשנת 2017 ביוזמת האוצרת מילנה גיצין אדירם, אליה הצטרפו שרון גלזברג והלית מיכאלי. שי עיד אלוני עיצב את השפה החזותית, ולאיהם הצטרפו גם המפיק קובי אבן חיים, איש התקשורת אריאל אדירם והאוצרות עפרה חרנם ורות אופנהיים.<ref></ref>

בראש מועצת המנהלים של זומו עומדת רונית רייכמן, חברי מועצת המנהלים הם מיקי תירוש, ארז שחר, מלאני ברונפמן, ציפי שטראוס, אורה סטיבה, נויה בכר, מרדכי וולף, גילת בר, פרי גלעדי, רוני גילת בהרב, ותמר לנדסברג.<ref></ref>

תקציב המוזיאון נתמך על ידי הממשלה, וכן על ידי גופים ותורמים פרטיים כמו מפעל הפיס, קרן אריסון, קרן עזריאלי, שגרירות ארצות הברית, סאנו, מכון גתה ועוד.<ref></ref>

לצורך הקמת תערוכה, מאתרים תחילה אמנים מקומיים אליהם מצרפים אמנים, שעוברים לגור במקום לכמה שבועות במטרה ליצור בו. בהמשך, מביאים גם אמנים מן השורה הראשונה בישראל.

== מטרות המוזיאון ==
מטרת המוזיאון היא להשתלב בקהילות השונות שבהן הוא מתארח, להפוך את האמנות לשפה משותפת ומחוללת שינוי חינוכי, חברתי וכלכלי. המוטו של המוזיאון הוא: "אמנות מגיעה לכולם, ואמנות יכולה וצריכה להפוך לשפה, שאיתה מייצרים שינוי חברתי בישראל." באופן זה אמנות גבוהה או איכותית משתלבת עם עבודה מבוססת קהילה, ותורמת לה.<ref name=":0" /> לדברי מילנה גיצין אדירם, המשימה שלה היא לחבר בין תרבות לבין קהילות מקומיות ולהביא את האמנות הכי טובה בארץ למקומות המרוחקים, וגם לעבוד עם אמנים מקומיים בכל אחת מהתחנות.<ref></ref>

== פעילות המוזיאון ==
בשנתיים הראשונות לקיומו התארח המוזיאון בירוחם (דצמבר 2017), בערד (נובמבר-דצמבר 2018), בחצור הגלילית (מאי-יוני 2019), בקריית ים (דצמבר 2019-ינואר 2020), לוד (החל ממאי 2021). בראשית 2022 פעל המוזיאון במבנה ששימש את מפעל זוגלובק בנהריה. באוקטובר 2022 הפעיל המוזיאון בשכונת יפו ד' (גבעת התמרים) בתל אביב מיזם בשם "אמנות שעושה שכונה", הכולל 50 עבודות אמנות מפוזרות ברחבי השכונה. בפרויקט זה הוזמנו האמנים ליצור עבודות קבע שמתבססות על מפגש והיכרות עם התושבים וההיסטוריה של המקום. בין האמנים נמנים דני קרוון, נטליה זורבובה, טל ירושלמי, סוהא פרוג'ה, יעל סרלין, קרן זלץ ורבים אחרים.<ref></ref>

במאי 2023 נפתחה בעכו התערוכה "אורחן זיףזיף". התערוכה, הכוללת כ-70 אמנים, עוסקת בהשלכות החיוביות והשליליות של התיירות, ובקשרים המורכבים בין האורח למארח, המסורתי לעכשווי והמקומי והזר.<ref></ref> התערוכה נערכת במבנה נטוש סמוך לתחנה המרכזית של העיר, ששימש מרכז השמה והכשרה של משרד העבודה.<ref></ref> בין האמנים: נבט יצחק, ענבל כהן חמו, דנה לוי, מעיין מוזס פלטניק, סאהר מיעארי, רועי מנחם מרקוביץ', שאדן נהרא, מריה סאלח מחאמיד ועוד.

== הוקרה ==
בדצמבר 2018, זכה זומו בציון לשבח מאת בית המכירות העולמי סותבי'ס, במסגרת תחרות בינלאומית למיזמים ולתערוכות פורצות דרך בתחום האמנות העכשווית.<ref></ref>

== קישורים חיצוניים ==

* 

* חגית פלג-רותם, [https://www.prtfl.co.il/archives/115153?fbclid=IwAR3szhXplkEYSdsqweuzF6X9QAJHEU1X1xibJgSpfvnq9SQMIt7CykEPLgA הבשורה על פי זומו] אתר פורטפוליו
* [https://spirala.sapir.ac.il/13101/ "הכירו את "זומו"], "ספירלה", מגזין רשת של המכללה האקדמית ספיר
* [https://culture.pais.co.il/VisualArt/Pages/zomo.aspx על המוזיאון] באתר מפעל הפיס
* 

==הערות שוליים==

קטגוריה:מוזיאונים לאמנות
קטגוריה:ישראל: מוזיאונים